钦定古今图书集成/明伦汇编/闺媛典/第336卷 > 沈承妻薄少君
## 钦定古今图书集成/明伦汇编/闺媛典/第336卷 > 沈承妻薄少君

按《列朝诗集》，薄少君，娄东秀才沈承妻也。承字君烈，
有隽才而夭，薄为诗百首悼之。逾年，值君烈忌，酹酒
一恸而绝。今录其六首云：“碧落黄泉两未知，他生宁有晤言期。情深欲化山头石，劫尽还愁石烂时。”“水次
鳞居接苇萧，鱼喧米哄晚来潮。河梁日暮行人少，犹
望君归过板桥。”“男儿结局贱浮名，回首空嗟一未成。”
遗得八旬垂白父，泪枯老眼欲无声。痛饮高谈读《异
文》，回头往事已如云。他生纵有浮萍遇，政恐相逢不
识君。他人哭我我无知，我哭他人我则悲。今日我悲
君不哭，先离烦恼是便宜。沉沉夜壑燃幽炬，冢入松
根逼寝处。风凄月苦知者谁，夜与山前石人语。